‘เอซ’ทุ่ม12ล. จัดรางวัลล่อใจดันเบี้ยต่ออายุ
&nbsp;
10 ส.ค. 2554

โพสต์ทูเดย์ — เอซประกันภัยงัดแคมเปญใหญ่แจกรางวัลดึงลูกค้า 1 ล้านราย
นายเกลน เดวิดสัน ประธานบริหารอาวุโส บริษัท เอซ ไอเอ็นเอ โอเวอร์ซีส์ อินชัวรันส์ เปิดเผยว่า ในปีนี้บริษัทจะใช้งบประมาณ 12 ล้านบาท เพื่อจัดรายการส่งเสริมการขายหรือแคมเปญชิงโชค “เอซ รีวอร์ด” ให้แก่ลูกค้าที่ถือกรมธรรม์ทุกราย ทั้งนี้นอกจากเป็นการตอบแทนลูกค้าแล้ว ยังต้องการรักษาฐานลูกค้าให้อยู่กับบริษัทต่อไปด้วย ซึ่งปัจจุบันมีอยู่ประมาณ 1 ล้านราย และมีจำนวนกรมธรรม์มากกว่า 1 ล้านฉบับ
อย่างไรก็ตาม ในปีนี้บริษัทยังมีเป้าหมายที่ต้องการรักษาความเป็นผู้นำในตลาดประกันอุบัติเหตุให้ได้ และจะมีการขยายไปยังกลุ่มลูกค้าธุรกิจขนาดกลางและขนาดย่อมหรือเอสเอ็มอีมากขึ้น รวมถึงการเพิ่มศักยภาพด้านการขายผ่านช่องทางการที่พบปะกับลูกค้าโดยตรงและเพิ่มตัวแทนใหม่อีกด้วย
ทั้งนี้ ล่าสุดบริษัทได้ออกแผนประกันภัยคุ้มครองทันตกรรม Dental Plus ที่ให้ความคุ้มครองในการป้องกันและรักษาโรคทางทันตกรรมกับลูกค้าโดยไม่ต้องสำรองจ่ายค่ารักษา คิดค่าเบี้ยตั้งแต่ปีละ 2,1906,000 บาท และยังมีแผนประกันภัย ACE Smile SME ที่ให้ความคุ้มครองภัยกับธุรกิจเอสเอ็มอี ร้านค้าปลีกหรือโชห่วย